Teine puhtakujuline tehasemeeskond Mercedes on Ferrariga enam-vähem ühel pulgal. Erinevus on see, et kui Ferrari vanker näib praegu  allamäge veerevat, siis Mercedes liigub pigem tõusuteed. Samas pole neilgi millegagi hiilata. Jutud sellest, et "kohe-kohe kruvime uued jupid külge ja siis saame kiiremaks" mõjuvad juba ammu koomiliselt. Mercedese suured bossid on seni harukordset kannatlikkust üles näidanud, aga seegi võib ükskord katkeda. Praegu ei paista küll kuskilt, et Rosberg või Schumacher võiks omal jõul GP-võiduni jõuda. Ja Schumacheri äpardused kvalifikatsioonis hakkavad juba tõenäosusteooria usutavuse pihta käima. Kuidas saab  olla, et viis korda järjest laguneb tema autol just kvalifikatsioonis midagi ära?